als_Latn dik_Latn sag_Latn
Kandidati i PDK-së për deputet në Kuvendin e Kosovës, Bekim Haxhiu, koalicionin PDK-AAK-NISMA e ka quajtur ‘Koalicion të Lirisë’, fitorja e të cilit e beson se do të ndodh më 11 qershor. Këto komente Haxhiu i ka bërë në një intervistë për Veriu.info, ku e ka vlerësuar lartë fushatën e deritanishme të të gjitha partive.
Bekim Haxhiu, që për të tretën herë radhazi mbanë numrin 109 në listën e PDK-së, mendon se kandidatura e Ramush Haradinajt për kryeministër është pritur mirë nga elektorati i PDK-së.
Veriu.info: Si e vlerësoni ecurinë e deritashme të fushatës zgjedhore?
Bekim Haxhiu: Si kandidat i partisë më të madhe në vend dhe për herën e tretë radhazi, ecurinë e fushatës elektorale e vlerësoi si shumë normale dhe korrekte në raport me prezantimet e secilit kandidat dhe parti. Nëntë vite pas pavarësisë po dëshmojmë se dimë dhe mundemi që demokracinë tonë ta ruajmë dhe pjekurinë politike ta avancojmë. Për këtë meritojmë vlerësim si popull, pasi që s’ka pasur incidente. Pra, ecuria është e mirë dhe po karakterizohet me dominimin e platformës programore Fillimi i Ri.
Veriu.info: Si po pritet kandidatura për kryeministër e z.Ramush Haradinaj nga qytetarët, e veçanërisht nga elektorati i PDK-së?
Bekim Haxhiu: Koalicioni i Lirisë, i njerëzve të devotshëm që udhëhiqet nga PDK dhe partnerët AAK, Nisma, LB e të tjerë, është koalicioni i fitores. Programi #Fillimi Ri është i fuqishëm dhe konkret për sfidat që e presin Kosovën, po ashtu dhe kandidati jonë Ramush Haradinaj është pritur mirë dhe fitorja është e sigurt.
Veriu.info: PDK-ja ka lidhur koalicion me AAK-në dhe Nismën, sa janë gjasat që t’i fitoni zgjedhjet?
Bekim Haxhiu: Duke ditur fuqinë e PDK-së dhe koalicionin me partnerët, fitorja është e sigurt, nuk diskutohet ajo, pasi që do ta rikonfirmoj fuqinë e PDK-së dhe koaliconit PDK-AAK-Nisma me fitore bindëse me mbi 60%.
Veriu.info: LDK-AKR dhe Vetëvendosje po thonë se do t’i fitojnë zgjedhjet, por disa sondazhe koalicionin tuaj po e nxjerrin fitues. Komenti juaj?
Bekim Haxhiu: Edhe kundërshtarët e dinë që fitues do te jetë koalicioni PDK-AAK-NISMA, tani ka mbetur vetëm konfirmimi me 11 Qershor. Pra, do të jetë fitore bindëse e Fillimit të Ri.
Veriu.info: A po e ndjeni mungesën e ish liderit të PDK-së, Hashim Thaçit, në fushatë?
Bekim Haxhiu: Normalisht, kur një lider është themelues dhe fitues i pesë parë zgjedhjeve, një burrështetas me renome ndërkombëtare siç është Hashim Thaçi. Sigurisht se ka lënë zbrazëti dhe ndjehet mungesa, por elektorati i PDK-së është konsistent dhe besnik ndaj PDK-së që po e udhëheq drejt fitores lideri ri Kadri Veseli.
Veriu.info: Cila i vlerësoni tri arritjet tuaja kryesore si deputet?
Bekim Haxhiu: Miratimi i Ligjit për Sponzorizim dhe Ligjit Kundër Dhunës dhe Dukurive negative në Sport e konsideroj të arritur timen, ngase kanë rezultuar nga debati i parë për sportin. Angazhimi im për të vënë në pah dobësitë e sistemit shëndetësorë dhe paaftësitë në udhëheqje të këtij dikasteri. Konsideroj që kam qenë në shërbim të qytetarëve si deputet në përgjigje të kërkesave që kanë pasur, ndërtimi i 6 shtëpive dhe ndarja e 8 bursave më ka bërë të lumtur, sepse kam pasur mundësi të ndihmoj ata që kanë pasur nevojë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn